सलमान खान है गोलियों के निशाने पर - जानिए किसने दी धमकी - Tinystep
बॉलीवुड के भाई जान कहलाने वाले सलमान खान किसी इंट्रोडक्शन के मोहताज नहीं, अपनी मस्तीभरे अंदाज़, हमेशा लोगों की मदद करने के लिए आगे आना और मज़ाकिया स्वभाव के कारण वो हमेशा फैंस के चहेते बने रहते हैं। बहुत जल्द सलमान की अगली फिल्म 'रेस 3' बड़े पर्दे पर दस्तक देने वाली है, लेकिन उससे पहले सलमान के बारे में एक ऐसी खबर आयी कि हर कोई इसे जानकर हैरान हो जाएगा बल्कि हो सकता है डर भी जाए।
सुनने में आया है कि, सबके फेवरेट सल्लू भाई यानी सलमान खान के जान को खतरा है। जी हाँ, यह सच है, पुलिस ने एक गैंगस्टर को गिरफ्तार किया है, जिसने बातों- बातों में यह खुलासा किया है कि वह सलमान खान को मारने की प्लानिंग कर रहा था। बिश्नोई गैंग के शूटर ने पूछताछ के दौरान यह कहा कि सलमान को उनके बालकनी में मारने की प्लानिंग की जा रही थी। यहां तक के उसके मोबाइल में सलमान खान के घर गैलैक्सी अपार्टमेंट की कुछ तस्वीरें भी मिली।
लेकिन चौंकाने वाली बात तो यह है कि इस प्लैन में तीन और शूटर हैं जो इस साज़िश में शामिल है, हालांकि पुलिस उन्हें अभी तक पकड़ नहीं पाई है और यह वजह है जिस कारण सलमान की सुरक्षा को बढ़ा दिया गया है।
हरियाणा पुलिस के अनुसार इन तीनों शूटर ने सोमवार को जब उनके साथी को कोर्ट ले जाया जा रहा था तो उन्होंने अपने साथी को जेल से निकालने का प्लान कर रखा था, लेकिन पुलिस ने चालाकी करके उस कैदी को ले जाने वाला रास्ता तो बदल ही दिया पर साथ ही साथ सेक्यूरिटी भी बढ़ा दी। इसके अलावा दूसरे तरफ सलमान की सुरक्षा को बढ़ा दिया गया है और ना सिर्फ उनके घर के बाहर पुलिस तैनात कर दिए हैं, बल्कि उनके बॉडीगार्ड्स भी बढ़ा दिए गए हैं।
कब हुआ इसका खुलासा ?
ख़बरों के मुताबिक हरियाणा पुलिस की स्पेशल टास्क फोर्स ने 10 जून को सलमान खान की हत्या करने की साज़िश का खुलासा किया था।
प्लानिंग थी पूरी
पुलिस के मुताबिक शूटर ने सलमान खान के रहने का, आने-जाने का और पुरे इलाके का पूरा पता लगाकर रखा था और हर चीज़ की प्लानिंग करके रखी थी। यह जानकर आपको हैरानी हो सकती है लेकिन यह सच है कि, शूटर ने पिछले महीने के पहले हफ्ते में ही सलमान के घर का पूरा मुआयना कर लिया था। यहां तक कि सलमान कब बालकनी में आकर अपने फैंस को अपनी झलक दिखाते हैं उस टाइमिंग तक का पता करके रखा था और साथ ही साथ बालकनी की दूरी नापने तक की कोशिश की थी और घर के कुछ तस्वीरें भी अपने पास रखे थे।
पहले भी मारने की मिल चुकी है धमकी
आपको बता दें कि जब काला हिरन शिकार के केस में सलमान जोधपुर में थे तब भी उन्हें मारने की धमकी मिल चुकी थी। जब सलमान को ज़मानत मिली थी तो कहा गया था कि अगर उन्हें जेल से जमानत मिली तो उन्हें जोधपुर में ही मौत के घाट उतार दिया जाएगा।
जानिये क्या कहा सलमान के पिता ने
इस मामले में सलमान खान के पिता सलीम खान ने काफी निडर होकर यह कहा कि सलमान को पहले भी ऐसी धमकियां मिल चुकी है। सलमान के लिए सुरक्षा बढ़ा दी गई है और उन्हें पुलिस पर पूरा भरोसा है और इन धमकियों की वजह से हम काम नहीं रोक सकते।